Nin hai docentes, nin se los espera
#000004
Dende va selmanes cerca de dos mil alumnos y alumnes asturianos alcuéntrense ensin docentes, sobre too nes especialidaes de formación profesional, enseñances de les que’l Conseyeru d’Educación afirmó que diben ser prioritaries. Tanto ye, que crió una Dirección Xeneral Especifica pa elles. La situación fala por ella mesma de lo grande que ye la preocupación manifestada pol Conseyeru coles enseñances profesionales.
#000007
La Conseyería d’Educación reconoció qu’existen 32 puestos vacantes y que pa iguar esta situación, en detectándose’l problema, abrió, cola Resolución de 28 de setiembre, 15 bolses de trabayu de les que solamente se baremaron dos de forma provisional.
#000008
El problema va tovía más p’allá, yá qu’existen un bon númberu d’especialidaes con places ensin cubrir que nun se incluyeron nesta Resolución, desmintiendo les declaraciones del Director Xeneral de Personal Docente y Planificación Educativa, que dixo que s’abriríen bolses de trabayu namás detectase’l problema. Dende SUATEA afirmamos qu’existen delles especialidaes con llistes vacíes y que nun tán incluyíes nesa Resolución.
#000009
Aguardamos que dende la Conseyería tomen nota y entainen pa que’l númberu d’alumnos ensin docentes nun siga medrando de forma esponencial.
#000011
SUATEA saca ocho representantes nes elecciones sindicales
#000014